projecte-aina/catalan_government_crawling huggingface dataset:
La iniciativa del Premi Capital Europea del Turisme Intel·ligent, té l'objectiu de promoure la innovació per consolidar destinacions intel·ligents a Europa, millorar les ofertes turístiques per als visitants i facilitar noves associacions, xarxes i l'intercanvi de bones pràctiques.
A més a més, també hi ha la intenció de promoure l'oferta turística de futur de la UE a les audiències globals i augmentar de manera sostenible les bases en destinacions pioneres que ofereixen experiències úniques als visitants.
Dins d'aquest premi, els eixos fonamentals del turisme intel·ligent estan sent definits segons l'excel·lència de destinacions turístiques de tota la UE en les quatre categories premiades: 1) accessibilitat, 2) sostenibilitat, 3) digitalització, 4) patrimoni cultural i creativitat.
20 experts independents en el camp del turisme, amb coneixements especialitzats en cada categoria de premi avaluaran les sol·licituds admissibles davant un conjunt de criteris d'avaluació.
Els 10 primers finalistes seleccionats seran notificats a mitjans d'agost de 2018 i seran convidats a presentar la seva candidatura a la Capital Europea del Turisme Intel·ligent, a un jurat europeu a Brussel·les, al setembre de 2018.
Davant del jurat, els finalistes presentaran un breu resum del programa d'activitats que pretenen implementar durant l'any en el qual tindran el títol de Capital de Turisme Intel·ligent.
La Cerimònia de lliurament tindrà lloc a la Jornada de Turisme Europeu (7 de novembre de 2018) a l'edifici Charlemagne de la Comissió Europea a Brussel·les.
Les dues capitals europees del turisme intel·ligent 2019 i els quatre guanyadors de cada categoria seran convidats a contribuir a una exposició sobre els èxits del turisme intel·ligent.
Els guanyadors del títol de Capital Europea del Turisme Intel·ligent 2019 rebran un any d'assessorament especialitzat i suport de marca per promocionar la seva destinació en els mitjans de comunicació i en línia, una escultura per al seu centre de la ciutat, un vídeo promocional sobre la seva destinació i oferta de turisme intel·ligent, i moltes altres accions promocionals de la UE que estan dissenyades per elevar el perfil de la ciutat i augmentar el número de visitants.
El concurs està obert a les ciutats de la UE amb una població de més de 100.000 habitants.
Als països on no hi ha cap ciutat amb més de 100.000 habitants, la ciutat més gran és la candidata més adient.
Aquesta iniciativa està gestionada per la Direcció General de Mercat Interior, Indústria, Emprenedoria i Pimes de la Comissió Europea i es deriva d'una acció preparatòria proposada pel Parlament Europeu.
L'EASME desitja signar un contracte de serveis amb l'objectiu de fomentar la col·laboració a través de la interconnexió d'ecosistemes emprenedors seleccionats en tota la Unió Europea a fi de permetre que noves empreses i pimes impulsades per la innovació augmentin la seva presència tant a Europa com a la resta del món.
Els licitadors han de proporcionar una oferta que abordi en detall els següents paquets de treball:
Les tasques es desenvoluparan en les instal·lacions que indiqui el contractista, excepte en el cas de les reunions, que se celebraran a les instal·lacions de la EASME o de la Comissió Europea.
La durada del contracte és de 36 mesos inicialment, amb la possibilitat de ser renovat.
L'Agència Executiva per a les Petites i Mitjanes Empreses (EASME) va ser creada per la Comissió Europea per tal de gestionar en nom seu diversos programes de la UE.
Un d'aquests programes és el COSME, dedicat a donar suport a la competitivitat de les empreses i les PIMES, i és on s'insereix la present licitació.
ENRICH és la Xarxa Europea de Centres d'Investigació i Innovació i està impulsada per la Comissió Europea a través del programa Horizon 2020.
La Xarxa ENRICH ofereix actualment serveis per connectar les organitzacions europees de recerca, tecnologia i empreses amb tres mercats mundials d'innovació: Brasil, Xina i els EUA.
La present convocatòria consisteix en dues setmanes de "camp d'entrenament" als Estats Units i ofereix als participants perspectives sobre el seu mercat en diverses regions dels EUA.
Tots els participants del Bootcamp iniciaran i finalitzaran el programa a Boston, on rebran un curs introductori a "Realitzar negocis a EUA" i on podran participar en oportunitats úniques de networking amb experts locals en innovació.
A més a més, cada participant serà proveït durant un màxim de 10 dies amb serveis/programació relacionats amb els diferents sectors de la industria i adaptats a les necessitats de cada sol·licitant.
Per a aquesta convocatòria, ENRICH busca pimes que estiguin incorporades o associades a països dels estats membres de la UE amb les següents característiques:
Per tal de preparar amb antelació els Bootcamps, es proporcionarà un taller preparatori per assegurar que els participants aprofitin les seves dues setmanes als EUA.
Aquesta convocatòria finançarà 10 participants per a la Bootcamp Business 2 Business (B2B) que tindrà lloc a l'octubre de 2018 als EUA.
Amb la present licitació del programa EaSI es vol recopilar dades per monitoritzar la Garantia Juvenil i la integració de la gent aturada de llarga durada al mercat laboral.
Consisteix en aportar suport tècnic i analític a la Comissió Europea i als estats membres durant el procés de recopilació de dades anuals sobre els sistemes de Garantia Juvenil i aturats/ades de llarga durada i la seva validació.
S'hauran d'elaborar informes analítics i estadístiques i indicadors derivats sobre els indicadors directes, de seguiment i de gestió.
Posteriorment s'haurà de desenvolupar la base de dades i totes les eines relacionades que siguin necessàries, agrupant les estadístiques i indicadors.
La 19a edició del Mercat del Documental Euro-Mediterrani & Pitching Forum, que tindrà lloc de l'11 al 14 d'octubre de 2018, ha obert el termini d'inscripció de projectes i documentals fins al proper 30 de juny.
En aquesta edició, MEDIMED oferirà un ventall d'oportunitats de networking, conferències per al sector, esdeveniments i serveis, juntament amb el millor del documental contemporani de la Unió Europea i els països del sud del Mediterrani.
MEDIMED busca productors i realitzadors europeus que puguin oferir documentals produïts de forma independent, projectes que involucrin riscos creatius, avancin problemes i presentin punts de vista que no solen veure's a la televisió.
Busca projectes forts en desenvolupament o producció, amb atractiu per a emissors internacionals, coproductors o altres finançadors.
Poden ser projectes individuals o sèries.
MEDIMED se centra principalment en projectes creatius documentals euromediterranis de qualsevol país europeu o de la regió del sud de la Mediterrània.
Requisits i procés de selecció:
Els formularis d'inscripció estan disponibles al web de l'organització i també es poden demanar per correu electrònic.
La inscripció és gratuïta i està subjecta a la selecció d'un jurat internacional.
Les presentacions han de ser en anglès.
Cal que ens envieu els següents elements:
El comitè de l'equip MEDIMED i experts internacionals seleccionen 30 projectes.
Els projectes seleccionats es presentaran al Pitching Fòrum central o al nou programa ANTI-pitch, dedicat a 10 projectes en la seva etapa final de producció.
El Pitching Fòrum és una presentació pública en què el director i el productor tenen l'oportunitat de presentar els seus projectes cinematogràfics als principals commissioning editors de televisions europees i internacionals, per tal d'obtenir el seu ajut en cofinançament o coproducció.
El Pitching Fòrum és seguit per reunions individuals, que permeten que l'equip introdueixi el projecte als commissioning editors i als financers amb més detall.
El Fòrum Workshop, dirigit pels millors experts documentals europeus, Marijke Rawie i John Marshall, formarà els participants en l'art del pitching, com oferir una presentació pública exitosa del seu projecte i com posar en pràctica un acord de coproducció.
Les sessions de pitching cobreixen els següents temes:
MEDIMED també està buscant produccions documentals europees acabades de qualsevol gènere, produïdes el 2017 o el 2018 per a projeccions privades a la Videoteca.
L'objectiu general d'aquest contracte és comunicar sobre el suport de la Unió Europea a la República de Moldàvia de manera orientativa, centrant-se en resultats tangibles que els ciutadans puguin apreciar.
Per tal d'assolir aquest objectiu, el contractista haurà de cooperar amb equips de projectes individuals que hagin estat finançats per fons europeus, així com coordinar les seves accions de comunicació estratègiques.
L'objectiu principal del projecte serà la implementació d'un enfocament estratègic i coherent cap a la comunicació sobre l'assistència de la UE al país.
En relació amb el suport prestat als mitjans de comunicació, el contractista ha d'implementar activitats relacionades amb el desenvolupament de competències en mitjans massius, juntament amb cursos d'alfabetització mediàtica per al públic en general, inclosos aspectes relacionats amb la prestació d'assistència per a la producció de continguts locals.
El contractista serà responsable de la creació i gestió d'una Unitat de Comunicació Estratègica, que s'encarregarà de la comunicació horitzontal de les accions i projectes finançats per la UE i un Centre d'Excel·lència de Mitjans:
Totes les accions contemplades per aquest contracte s'hauran d'emprendre d'acord amb les normes europees pertinents, en benefici dels ciutadans de la República de Moldàvia.
S'espera que el període inicial d'implementació del contracte sigui de 48 mesos, començant al gener de 2019.
La present convocatòria es finança a través de l'EIDHR (Instrument Europeu per a la Democràcia i els Drets Humans), el qual està dissenyat per ajudar a la societat civil a convertir-se en una força efectiva per a la reforma política i la defensa dels drets humans.
L'objectiu global d'aquesta convocatòria en concret té com a objectiu general implementar els objectius 1, 2 i 3 que figuren en l'annex del Reglament 2014-2020 de l'EIDHR.
Aquesta acció pretén donar suport al nou Pla d'acció de la UE sobre Drets Humans i Democràcia "Mantenir els drets humans al centre de l'agenda de la UE", que va ser aprovat pel Consell d'Afers Exteriors el 20 de juliol de 2015.
El nou Pla d'acció té com a objectiu reforçar la implementació de la política de drets humans i democràcia de la Unió Europea amb un èmfasi especial en l'enfortiment de les institucions locals, els mecanismes i els actors de la societat civil, i reforçar el suport als defensors dels drets humans i als activistes de la democràcia.
Així doncs, l'objectiu específic d'aquesta convocatòria és donar suport a la societat civil i als defensors de drets humans a tercers països a treballar en drets humans (polítics, civils, econòmics, socials i culturals) i democratització.
Per a tots aquells que hi estigueu interessats, la manera de participar és la següent:
La present convocatòria està finançada per l'Instrument Europeu per a la Democràcia i els Drets Humans (EIDHR), que consisteix en una institució dedicada a promoure la democràcia i els drets humans a tot el món, més concretament, per aquest cas en específic, els diners van dedicats a accions per promoure els drets humans, el bon govern i la igualtat de gènere a Swazilàndia.
L'objectiu global d'aquesta convocatòria és potenciar les organitzacions de la societat civil en el terreny i donar suport als seus esforços per avançar i defensar la democràcia i els drets humans, així com consolidar el seu paper d'actors per a un canvi positiu.
Per a tots aquells que hi estigueu interessats, la manera de participar és la següent:
En motiu de l'aniversari de la Unió Europea, aquest mes de maig se celebra un concurs de fotografia.
Aquesta competició demana a cada participant que pugi una foto on es vegi com cadascú celebra els valors europeus i un breu text (màxim 50 paraules) en forma de felicitació per a la Unió Europea.
La foto i la felicitació més originals seran seleccionades per un jurat i premiada amb un val de 200 €.
La plataforma Social Challenges.eu pretén ser un mercat d'innovació social on tant administracions públiques com entitats privades o organitzacions del tercer sector poden publicar reptes socials i ambientals que requereixen d'una solució, i on emprenedors socials de tota Europa proposen solucions innovadores en resposta
La plataforma és una doble eina, ja que serveix als demandants i als proveïdors al mateix temps, posant-los en contacte per tal de què treballin conjuntament en la definició i implementació de la millor solució a una necessitat social.
S'obre la via a noves relacions i col·laboracions entre empreses.
La plataforma busca donar visibilitat als reptes socials que afecten diferents regions i actors d'Europa, i que siguin replicables a tota Europa.
La forma de participar és creant-se un perfil a la plataforma i presentant les sol·licituds, en anglès, a la plataforma Social Challenges.
Es seleccionaran 81 sol·licituds que rebran una subvenció de 30.000€ cadascuna i sis mesos d'assistència de tutoria per convertir les solucions en realitat.
Cada repte que rebi almenys tres propostes de solució és susceptible de rebre una solució finançada.
Actualment, no hi ha cap experiència catalana.
Pressupost: 2.430.000,00€ (30.000,00€ per solució seleccionada) | Data límit: 15/07/2018
Les subvencions "proves de concepte" aporten un finançament complementari als investigadors per tal d'explorar el potencial comercial o social de les seves recerques capdavanteres finançades per l'ERC.
Aquestes subvencions formen part del programa de recerca i innovació de la UE, Horizon 2020.
A Catalunya, els centres que han rebut finançament complementari són la Universitat Pompeu Fabra, l'Institut de Ciències Fotòniques, l'Institut de Recerca contra la Leucèmia Josep Carreras, l'Institut de Recerca Biomèdica i l'Institut d'Investigació Oncològica de la Vall-Hebron.
Les subvencions de prova de concepte, per un valor de 150 000 euros cadascuna, poden fer-se servir per explorar oportunitats de negoci, preparar sol·licituds de patents o comprovar la viabilitat pràctica de conceptes científics.
La recent revisió independent d'aquest règim de subvencions de l'ERC efectivament posa de manifest que aquesta iniciativa és «positiva pel que fa al concepte i eficaç pel que fa a la pràctica» i ajuda els investigadors beneficiaris d'una subvenció de l'ERC a crear noves empreses, a presentar sol·licituds de patents o a atraure capital per comercialitzar el producte de les seves recerques.
El règim de finançament complementari està obert només als beneficiaris d'una subvenció de l'ERC, que només en poden demanar una en alguna de les tres convocatòries que es publiquen cada any.
El Consell europeu de recerca (ERC), creat per la Unió Europea el 2007, és la primera entitat europea que finança l'excel·lència i la recerca d'avantguarda.
Cada any tria i finança els millors investigadors, siguin de la nacionalitat que siguin i tinguin l'edat que tinguin, per dur a terme projectes a Europa.
El FEGA (Fons Espanyol de Garantia Agrària) és l'entitat encarregada de resoldre les Organitzacions Associades de Distribució (OAD) d'aliments per l'any 2018.
Per aquest any, la Federació Espanyola de Bancs d'Aliments (FESBAL) i la Creu Roja han resultat seleccionades com a OAD.
A Catalunya els quatre bancs d'aliments, ubicats a Lleida, Barcelona, Tarragona, Girona pertanyen a FESBAL.
La Creu Roja té una demarcació a Catalunya.
Aquestes dues entitats distribueixen el 50 % del total d'aliments assignats.
El percentatge de distribució d'aliments a nivell provincial per a les OAD, serà del 50% en totes les províncies per les dues organitzacions.
Les dues organitzacions tenen dret a sol·licitar davant el FEGA, en concepte de despeses administratives, de transport i emmagatzematge, fins a un màxim del 5% de les despeses de compra dels aliments que es vagin a posar a la seva disposició, en el marc del Programa d'ajuda alimentària del FEAD a Espanya 2018.
Així, la subvenció concedida a Creu Roja ascendeix 1.960.519,53 euros i a FESBAL a 1.960.519,53 euros.
Aquestes despeses seran cofinançats pel FEAD en un 85% i el 15% restant pel pressupost nacional.
Aquestes organitzacions de dimensió nacional, sense ànim de lucre, rebran, en seus centres d'emmagatzematge i distribució (CAD), els aliments adquirits pel FEGA, de les empreses subministradores que resultin adjudicatàries de les licitacions, i els distribuiran a les organitzacions associades de repartiment (OAR), les quals els lliuraran directament a les persones més desfavorides, juntament amb mesures d'acompanyament.
eTwinning ofereix una plataforma per al personal (professors, professors titulars, bibliotecaris, etc.), que treballen en una escola d'un dels països europeus implicats, per comunicar, col·laborar, desenvolupar projectes, compartir i, en definitiva, sentir i formar part de la comunitat d'aprenentatge més emocionant d'Europa.
eTwinning promou la col·laboració escolar a Europa mitjançant l'ús de les Tecnologies de la Informació i la Comunicació (TIC) aportant suport, eines i serveis a les escoles. eTwinning també ofereix oportunitats de desenvolupament professional gratuït i continu en línia per a educadors.
Està integrat en el programa Erasmus+.
L'etiqueta d'escola eTwinning es va introduir l'any 2017 per reconèixer i recompensar la implicació, el compromís i la dedicació no només dels professors individuals d'eTwinning, sinó també equips de professors i líders escolars dins de la mateixa escola.
1.211 escoles han estat premiades amb l'etiqueta eTwinning 2018-2019, després d'un procés de sol·licitud en dues fases.
Aquestes escoles es consideren líders en àrees com:
A Catalunya, han rebut aquest reconeixement els següents centres:
El Grup Banc Europeu d'Inversions (BEI) i CaixaBank han signat un acord per finançar projectes dirigits per empresàries que vulguin desenvolupar iniciatives innovadores en l'àmbit de la R+D+I.
Es tracta d'una línia de crèdit per valor de 250 MEUR dels quals el Grup BEI aporta 125 MEUR en garantia i CaixaBank 125 MEUR més dels seus recursos propis.
CaixaBank oferirà a les dones empresàries una línia de crèdit disponible fins al setembre de 2019, que permeti finançar el desenvolupament de les seves inversions en condicions favorables tant pel que fa al venciment com als tipus d'interès.
Els volums de finançament d'aquesta línia de crèdit oscil·laran entre un mínim de 25.000 € i un màxim de 7,5 MEUR.
L'acord ha estat possible gràcies al suport del Fons europeu per a inversions estratègiques (EFSI), el pilar central del Pla Juncker que permet al Grup BEI finançar més projectes i amb un perfil de risc més alt.
El passat 3 de maig, al Comitè de les Regions de Brussel·les, es va celebrar la primera edició dels Premis europeus "Silver economy", que promocionen i recompensen solucions innovadores per millorar la qualitat de vida a partir dels de 50 anys.
Estan organitzats pel projecte SEED, finançat per la Unió Europea (Horizon 2020), que té com a objectiu celebrar productes o serveis innovadors relacionats amb les TIC, en tots els sectors que ajuden a millorar la qualitat de vida de la gent gran i per sensibilitzar i reforçar l'economia silver.
La Fundació de Gestió Sanitària de l'Hospital de la Santa Creu i Sant Pau (Hospital de la Santa Creu i Sant Pau, Fundació de Gestió Sanitària o FGS) ha rebut el segon premi de la categoria d'organitzacions sense ànim de lucre.
La iniciativa presentada és un concurs per procurar un tractament integral, millorat per les tecnologies digitals, de pacients amb desfibril·lador automàtic cardioversor (AICD), incloent la resincronització cardíaca per a pacients de la zona d'influència de l'Hospital de la Santa Creu i Sant Pau i centres associats.
L'objectiu final de la contractació és assegurar la màxima eficiència en el procés assistencial dels pacients mitjançant l'ús de tecnologies digitals, capacitació dels pacients i la coordinació i responsabilitat conjunta entre el FGS i el contractista durant tot el cicle de vida del tractament.
Les pràctiques d'oportunitats digitals és una iniciativa de formació finançada per la UE, que té com a objectiu donar als estudiants de qualsevol disciplina l'oportunitat d'adquirir experiència digital en àmbits que actualment s'exigeixen al mercat i així ajudar les empreses a omplir vacants amb candidats digitalment competents.
Les habilitats digitals no només es requereixen en el sector de les TIC, sinó en tots els sectors.
El coneixement de la seguretat cibernètica, l'anàlisi de dades i l'aprenentatge automàtic es necessiten, per exemple, en àmbits tan diversos com la banca, la fabricació, l'agricultura i la salut.
El coneixement de les habilitats digitals també millora les oportunitats de vida dels ciutadans.
Per a estudiants i titulats recents, les pràctiques temporals poden proporcionar una oportunitat única de desenvolupar habilitats digitals a un ritme més ràpid del que es podrien aconseguir a través de l'educació formal i augmentar la seva capacitat d'ocupació.
La iniciativa de les pràctiques d'Oportunitats Digitals proporcionarà experiència laboral en el camp digital a fins a 6000 estudiants universitaris i recent graduats dels anys 2018-20.
Els estudiants poden sol·licitar una plaça a través de la seva universitat, segons el calendari i els procediments establerts per a pràctiques Erasmus+.
Les ofertes de pràctiques d'Oportunitats Digitals es publiquen a ErasmusIntern i Drop'pin.
El projecte pilot està obert a tots els països del Programa Erasmus+ i als països associats al programa Horizon2020, i és finançat per Horizon2020 i implementat a través d'Erasmus+.
Els primers períodes de pràctiques s'iniciaran al juny de 2018 i els estudiants rebran una bonificació d'uns 500 euros mensuals, per una mitjana de cinc mesos.
L'objectiu de la subvenció és la concessió d'ajuts destinats a accelerar l'extensió de la cobertura de les xarxes públiques de comunicacions electròniques capaços de proporcionar serveis de banda ampla d'alta velocitat (superior a 30 Mbps) i de molt alta velocitat (superior a 100 Mbps) a les zones sense cobertura actual ni prevista podent incloure, per tant, els enllaços entre les centrals de commutació i punts de concentració intermedis anteriors al domicili de l'usuari ( backhaul ) amb capacitat suficient per proporcionar accés majorista a altres operadors que ho sol·licitin
El requisit per a poder sol·licitar la subvenció per a l'explotació de les xarxes i la prestació dels serveis de comunicacions electròniques és inscriure's a un registre d'operadors, dependent del Ministeri d'Indústria, Energia i Turisme.
Els ajuts que s'atorguin a la present convocatòria consistiran en una combinació de subvenció i de bestreta FEDER, suposant en ambdós casos per al beneficiari una ajuda a fons perdut que a més, per a facilitar la realització del projecte, és abonada anticipadament després de dictar-se la resolució de concessió estimatòria, amb independència del caràcter anual o plurianual de l'execució del mateix.
La modalitat d'ajuda denominada bestreta reemborsable amb FEDER, consisteix en l'atorgament inicial d'un préstec al zero per cent d'interès, que serà amortitzat d'ofici amb càrrec a l'ajuda provinent del FEDER un cop justificada la realització del projecte objecte d'ajuda.
Més tard, un cop rebuda l'ajuda FEDER i informat que aquesta bestreta ha estat cancel·lada, haurà de comptabilitzar-lo com una ajuda rebuda de la Unió Europea i cancel·lar el corresponent deute.
El pressupost màxim per projecte és de 4 milions d'euros i la durada màxima serà de 31 de desembre de 2020.
Per Catalunya, la taxa de cofinançament és de 50%.
Aquesta licitació, provinent dels Fons Estructurals i de Cohesió de la UE, té com a objectiu general implementar solucions per a tots els projectes de residus sòlids amb la finalitat de la millorar la seva funcionalitat.
També s'han d'enfortir les capacitats de l'autoritat administrativa i les principals institucions involucrades en la gestió dels sistemes integrats de residus sòlids.